Fredag 19. mai 2017 sa statsminister Erna Solberg at det var vel anvendte penger å sette i gang historiens største konsulære aksjon for å få Joshua French ut av fengselet i DR Kongo og hjem til Norge. Statsminister Erna Solberg sa at Joshua French var dømt til døden i DR Kongo som faktisk anvender dødsstraff, og som faktisk kapper hodene av folk. Ifølge en database av Cornell Law School, som følger praktiseringen av dødsstraff verden over, har ikke DR Kongo gjennomført dødsdommer siden 2003. I løpet av torsdag 18. mai 2017, fikk Solberg med seg kritikken mot at norske myndigheter og Utenriksdepartementet brukte for store ressurser på å få Joshua French fri. Men det avviste statsminister Erna Solberg blankt og sa at hennes inntrykk var at de aller fleste mente at situasjonen var så spesiell at man måtte bidra. En kan alltid si at man bruker for mye penger, men dette handlet om mennesket Joshua French som faktisk kunne ha dødd i mangel av behandling og annet, sa statsministeren.